- पूर्व क्षेत्र से टिकट की आस में पूर्व विधायक जी की आंखें पथरा गई हैं, उनके निवास स्थान पर देर रात से तड़के तक समर्थकों का जमावड़ा हैं, वे सभी दिल्ली से पल-पल की जानकारी जुटा रहे हैं कि कहीं से कोई पॉजीटिव न्यूज मिले, ताकि उन्हें भी दीवाली का त्यौहार मनाने का आनंद प्राप्त हो सके, किंतु उनके मन की मुराद पूरी नहीं हो पा रही है. समर्थक इतने मायूस हैं कि उन्हें पश्चिम क्षेत्र के कांग्रेसी प्रत्याशी ढांढस बंधाने व मनोबल बढ़ाने के लिए उनके पास ही पहुंच गये और कहा कि निराश नहीं हों, टिकट भैया को ही मिलेगी, अब उनके ढांढस बंधाने का कार्यकर्ताओं पर कितना असर हुआ है, यह तो पता नहीं लेकिन कार्यकर्ता तो यही चाह रहा है कि उनके भैयाजी को ही टिकट मिले.